CELEX: 32020D1580
Language: sl
Date: 2020-10-23 00:00:00
Title: Sklep Sveta (EU) 2020/1580 z dne 23. oktobra 2020 o spremembi Sklepa (EU) 2020/721, da se vključi stališče, ki se v imenu Evropske unije zastopa na 75. zasedanju Odbora za varstvo morskega okolja in 102. zasedanju Odbora za pomorsko varnost Mednarodne pomorske organizacije v zvezi s potrditvijo Okrožnice MSC-MEPC.5 o vzorčnem sporazumu za pooblaščanje priznanih organizacij, ki delujejo v imenu uprave

30.10.2020   
               
               
                  SL
               
               
                  Uradni list Evropske unije
               
               
                  L 362/15
               
            
         SKLEP SVETA (EU) 2020/1580
         z dne 23. oktobra 2020
         o spremembi Sklepa (EU) 2020/721, da se vključi stališče, ki se v imenu Evropske unije zastopa na 75. zasedanju Odbora za varstvo morskega okolja in 102. zasedanju Odbora za pomorsko varnost Mednarodne pomorske organizacije v zvezi s potrditvijo Okrožnice MSC-MEPC.5 o vzorčnem sporazumu za pooblaščanje priznanih organizacij, ki delujejo v imenu uprave
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Ukrepanje Unije v sektorju pomorskega prometa bi moralo biti namenjeno varstvu morskega okolja in zdravja ljudi ter izboljšanju pomorske varnosti.
                  
               
                     (2)
                  
                  
                     Odbor za pomorsko varnost Mednarodne pomorske organizacije (IMO) naj bi na 102. zasedanju, ki bo potekalo od 4. do 11. novembra 2020 (v nadaljnjem besedilu: MSC 102), skupaj z Odborom za varstvo morskega okolja IMO potrdil Okrožnico MSC-MEPC.5 o vzorčnem sporazumu za pooblaščanje priznanih organizacij, ki delujejo v imenu uprave (v nadaljnjem besedilu: Okrožnica MSC-MEPC.5).
                  
               
                     (3)
                  
                  
                     Odbor za varstvo morskega okolja Mednarodne pomorske organizacije naj bi na 75. zasedanju, ki bo potekalo od 16. do 20. novembra 2020 (v nadaljnjem besedilu: MEPC 75), skupaj z MSC 102 potrdil Okrožnico MSC-MEPC.5.
                  
               
                     (4)
                  
                  
                     Primerno je določiti stališče, ki se v imenu Unije zastopa na MSC 102 in MEPC 75, saj bi potrditev Okrožnice MSC-MEPC.5 lahko odločilno vplivala na vsebino prava Unije, in sicer na Direktivo 2009/15/ES Evropskega parlamenta in Sveta (1).
                  
               
                     (5)
                  
                  
                     S potrditvijo Okrožnice MSC-MEPC.5, ki nadomešča okrožnici MSC/Circ.710 in MEPC/Circ.307, bi se vzorčni sporazum za pooblaščanje priznanih organizacij, ki delujejo v imenu uprave, posodobil in uskladil s Kodeksom za priznane organizacije (resoluciji IMO MSC.349(92) in MEPC.237(65)). Ta potrditev prispevala k večji natančnosti, preglednosti in odgovornosti tako uprave zastave kot priznanih organizacij na svetovni ravni.
                  
               
                     (6)
                  
                  
                     Unija ni niti članica Mednarodne pomorske organizacije niti pogodbenica zadevnih konvencij in kodeksov. Svet bi moral zato pooblastiti države članice, da izrazijo stališče Unije.
                  
               
                     (7)
                  
                  
                     Področje uporabe tega sklepa bi moralo biti omejeno na vsebino predlagane okrožnice MSC-MEPC.5, kolikor ta okrožnica spada v izključno pristojnost Unije in lahko vpliva na skupna pravila Unije. Ta sklep ne bi smel vplivati na delitev pristojnosti med Unijo in državami članicami.
                  
               
                     (8)
                  
                  
                     Sklep Sveta (EU) 2020/721 z dne 19. maja 2020 (2) bi bilo treba spremeniti, da se vključi sklicevanje na potrditev Okrožnice MSC-MEPC.5 –
                  
               SPREJEL NASLEDNJI SKLEP:
         
            Člen 1
            Sklep Sveta (EU) 2020/721 se spremeni:
            
                        (1)
                     
                     
                        naslov se nadomesti z naslednjim:
                        
                           „Sklep Sveta (EU) 2020/721 z dne 19. maja 2020 o stališču, ki se v imenu Evropske unije zastopa na 75. zasedanju Odbora za varstvo morskega okolja in 102. zasedanju Odbora za pomorsko varnost Mednarodne pomorske organizacije v zvezi s sprejetjem sprememb pravil 2, 14 in 18 ter dodatkov I in VI k Prilogi VI k Mednarodni konvenciji o preprečevanju onesnaževanja morja z ladij, delov A-1, B, B-1, B-2 do B-4 poglavja II-1 Mednarodne konvencije o varstvu človeškega življenja na morju, delov A-1 in B-1 Mednarodnega kodeksa za varnost ladij, ki uporabljajo pline ali druga goriva z nizkim vnetiščem, in resolucije A.658(16) o uporabi in namestitvi retro-odsevnih materialov v reševalni opremi, ter potrditvijov Okrožnice MSC-MEPC.5 o vzorčnem sporazumu za pooblaščanje priznanih organizacij, ki delujejo v imenu uprave“;
                     
                  
                        (2)
                     
                     
                        člen 1 se nadomesti z naslednjim:
                        
                           „Člen 1
                           
                           Stališče, ki se v imenu Unije zastopa na 75. zasedanju Odbora za varstvo morskega okolja IMO, je podpreti sprejetje sprememb pravil 2, 14 in 18 ter dodatkov I in VI k Prilogi VI k Mednarodni konvenciji o preprečevanju onesnaževanja morja z ladij, kot so določene v Prilogi k dokumentu IMO MEPC 75/3, in potrditev Okrožnice MSC-MEPC.5, kot je določena v Prilogi 8 k dokumentu IMO III 6/15. To stališče zajema zadevne spremembe in okrožnico, kolikor spadajo v izključno pristojnost Unije in lahko vplivajo na skupna pravila Unije.“;
                        
                     
                  
                        (3)
                     
                     
                        člen 2 se nadomesti z naslednjim:
                        
                           „Člen 2
                           
                           
                              1.   Stališče, ki se v imenu Unije zastopa na 102. zasedanju Odbora za pomorsko varnost IMO, je potrditi Okrožnico MSC-MEPC.5, kot je določena v Prilogi 8 k dokumentu IMO III 6/15, in podpreti sprejetje sprememb:
                              
                                          (a)
                                       
                                       
                                          delov A-1, B, B-1, B-2 do B-4 poglavja II-1 Mednarodne konvencije o varstvu človeškega življenja na morju, določenih v Prilogi 1 k dokumentu IMO MSC 102/3;
                                       
                                    
                                          (b)
                                       
                                       
                                          delov A-1 in B-1 Mednarodnega kodeksa za varnost ladij, ki uporabljajo pline ali druga goriva z nizkim vnetiščem, določenih v Prilogi 2 k dokumentu IMO MSC 102/3;
                                       
                                    
                                          (c)
                                       
                                       
                                          resolucije A.658(16) o uporabi in namestitvi retro-odsevnih materialov v reševalni opremi.
                                       
                                    
                           
                              2.   Stališče iz odstavka 1 zajema zadevno okrožnico in spremembe, kolikor ta okrožnica in te spremembe spadajo v izključno pristojnost Unije in lahko vplivajo na skupna pravila Unije.“;
                           
                        
                     
                  
                        (4)
                     
                     
                        člen 4 se nadomesti z naslednjim:
                        
                           „Člen 4
                           Države članice so pooblaščene, da izrazijo privolitev, da jih v interesu Unije zavezujejo spremembe in okrožnica iz členov 1 in 2, kolikor te spremembe in ta okrožnica spadajo v izključno pristojnost Unije.“
                        
                     
                  
         
            Člen 2
            Ta sklep začne veljati na dan sprejetja.
         
         
            V Luxembourgu, 23. oktobra 2020
            
               
                  Za Svet
               
               
                  Predsednica
               
               S. SCHULZE
            
         
         
            (1)  Direktiva 2009/15/ES Evropskega parlamenta in Sveta z dne 23. aprila 2009 o skupnih pravilih in standardih za organizacije, pooblaščene za tehnični nadzor in pregled ladij, ter za ustrezne ukrepe pomorskih uprav (UL L 131, 28.5.2009, str. 47).
         
            (2)  Sklep Sveta (EU) 2020/721 z dne 19. maja 2020 o stališču, ki se v imenu Evropske unije zastopa na 75. zasedanju Odbora za varstvo morskega okolja in 102. zasedanju Odbora za pomorsko varnost Mednarodne pomorske organizacije v zvezi s sprejetjem sprememb pravil 2, 14 in 18 ter dodatkov I in VI k Prilogi VI k Mednarodni konvenciji o preprečevanju onesnaževanja morja z ladij, delov A-1, B, B-1, B-2 do B-4 poglavja II-1 Mednarodne konvencije o varstvu človeškega življenja na morju, delov A-1 in B-1 Mednarodnega kodeksa za varnost ladij, ki uporabljajo pline ali druga goriva z nizkim vnetiščem, in resolucije A.658(16) o uporabi in namestitvi retro-odsevnih materialov v reševalni opremi (UL L 171, 2.6.2020, str. 1).